मेट्रो के तीसरे चरण का काम अगले महीने से होगा शुरू  
तीसरे चरण की परियोजना के तहत राजीव चौक मेट्रो की व्यस्तता कम करने के लिए केंद्रीय सचिवालय को मंडी हाउस से जोड़ा जाना है।
दिल्ली मेट्रो में तीसरे चरण की परियोजना के तहत अगले महीने से निर्माण कार्य शुरू हो जाएगा। तीसरे चरण की परियोजना के तहत राजीव चौक मेट्रो की व्यस्तता कम करने के लिए केंद्रीय सचिवालय को मंडी हाउस से जोड़ा जाना है।  शहरी विकास मंत्रालय से विशेष तौर पर ली गई अनुमति के बाद केंद्रीय सचिवालय और मंडी हाउस के बीच की तीन किलोमीटर लंबी दूरी को जोड़ने के लिए काम शुरू किया जाएगा।  दिल्ली मेट्रो के निदेशक (परियोजना) कुमार केशव के अनुसार जुलाई में इस परियोजना पर काम शुरू हो जाएगा, जिसके तीन वर्ष में पूरा होने की उम्मीद है। इस परियोजना को पूरा करने का काम निर्माण कंपनी प्रतिभा-सीएसआरजी जेवी को सौंपा गया है।